उस गांव में एक आदमी मरा। वह इतना बुरा था कि उसकी प्रशंसा में दो शब्द भी कहना कठिन था। जिंदगी भर उसने लोगों को परेशान किया। कभी किसी की भलाई के बारे में नहीं सोचा। लोगों ने खूब सिर पचाया कि उसका कोई एक-आध गुण याद आ जाए तो सराहना में कह दें परन्तु शब्द नहीं मिले। समस्या थी कि रिवाज पूरा नहीं हो तब तक मुर्दे को जलाएं भी कैसे? परम्परा थी कि उसके गुणों का बखान किया जाए। समस्या यह थी कि मृतक में कुछ गुण रहे हों तो कोई बखान भी करे। सुबह से शाम होने को आई परन्तु मृतक के लिए कोई प्रशंसा योग्य बात किसी के ध्यान में नहीं आई।